रहै छी सहमि-सहमि, अहाँ कें शहरि मे।
 चलै छी सम्हरि-सम्हरि, अहाँ कें शहरि मे। ।
 लूटपाट आ छीना-झपटी, सौंदर्य अहि नगर कें।
 रोज शीलभंग होइए कतेको, अहाँ कें शहरि मे। ।
 चोर मस्त कोतवाल पस्त, शासन पूरा भ्रष्टï यौ।
 जंगल के कानून चलैए, अहाँ कें शहरि मे। ।
 जे प्रवासी रूप निखारल, ओकरे पर ईल्जाम यौ।
 ईनाम मे हाथ कटैए, अहाँ कें शहरि मे। ।
 किसान के खेत बिकाओल, कंक्रीटक अछि जाल बिछाओल।
 यमुना के धार हराओल, अहाँ कें शहरि मे। ।
 ब्लूलाइन सँ सब डेरायल , अहाँ कें शहरि मे। ।
 सदस्यता लें संदेश (Atom)